Amaikak-Bat - Wikipedia, entziklopedia askea.

# Amaikak-Bat

### Wikipedia(e)tik

Amaikak Bat futbol-taldea

Herria | Deba (Gipuzkoa)
Herrialdea | Euskal Herria
Sorrera urtea: | 1930
Futbol-zelaia - Izena - Inaugurazioa - Edukia | Errota-Zar 1948 300 ikusle
Presidentea | Iñaki Rementeria
Entrenatzailea | Bengoetxea eta Alkorta jaunak

Amaikak-Bat futbol-taldea Gipuzkoako Deba herriko kirol-talde bat da. 1930an sortu zen eta 1. maila erregionalean jolasten du.

## [aldatu] Jaiotza

1930. urteko udan, lagun talde batek C.D. Amaikak-Bat sortu zuen eta futbol talde honentzako estreinako denboraldia 1930-31koa izan zen.
Denboraldi hartako jokalariak hauek izan ziren: Felix Berasaluce, J.M.Alcorta, Antonio Galdona, Hilario Aperribay, Pedro Ulacia, Antonio Arrue, Mariano Rodriguez, Txomin Unzueta eta Nicomedes Urquiri.

## [aldatu] Uniformea

Marra bertikaleko kamiseta hori eta beltza, praka beltzak eta marra horizontaleko galtzerdi hori eta beltzak.

## [aldatu] Futbol-zelaia

Amaikak-Batek futbolean aritzeko lehendabiziko zelaiak Montreal zeukan izena, 1924. urtean eraikia desagertutako Debako Lagun-Artea futbol-taldearentzat egina, eta "El Arenal" deritzon gunean kokatua.
Gaur egungo futbol-zelaia, 1948. urtean egina, Errota-Zar izenaz ezagutzen da, Deba itsasadarreko ibaiertzean kokatua. Haren izena bertan zegoen errota batengatik da, zelaia eraikitzean bere horma zati batzuk besterik ez zeudelarik.
Bitxikeria moduan aipa daiteke Real Sociedad futbol-talde gipuzkoarrak zituen tribuna zaharrak erosi zituela Amaikak-Batek 1950. urtean Errota-Zarri atxikituz.
Azken hamarkadan, itsasadarreko uraren maila igoerek eragin izan dituzten kalteen ondorioz, zelaiaren altuera igotzea pentsatu zuten eta, bestalde, belar artifiziala landatzea.

## [aldatu] Historia

Amaikak-Bat futbol-taldea ezin izango zen jaio bere aurretik bi futbol-talde ez baziren existitu Deban: lehenengoa, Or-Nauk (1913-1918) eta bigarrena, Lagun-Artea (1920-1927). Azken talde hau bere zortzi jokalari lehen mailako taldeetan fitxatu zituztelako desegin zen.
Hiru urte igaro ondoren, gaur egungo Amaikak-Bat jaio zen, Lagun-Artea taldeko gazteen saileko jokalariez eta beste zenbait gazteez osatua.
Taldea aritu ohi den mailaren gainean erregionala izan dela bere funtsezko kategoria esan daiteke: gorengoa, 1. erregionala eta 2. erregionala. 1961-1962 denboraldia amaitzean Amaikak-Batek hirugarren mailan jokatzeko txartela lortu zuen baina ekonomikoki ezinezkoa zenez, mailari uko egin eta erregionalera jaitsi zen.

## [aldatu] Futbol taldeak

- Mutilak

Nagusiak, Gazte/Jubenilak, Kadeteak eta Infantilak.

- Neskak

Nagusiak. 2007-08 denboraldian ezin izan da sortu talde hau.

## [aldatu] Klubeko txirrindularitza atala

Futbol-taldeek garrantzia handiena izan arren, urteak dira Amaikak-Batek izena lagatzen diola herrian txirrindularitza maite duen lagun talde bati. Talde honek, udaberriro, bi bizikleta-proba antolatzen ditu: bata, apirilean, jubenilen mailakoa, "Debako Amaikak-Bat K.E. saria" izena duela eta bestea, maiatzean, lehen urteko kadeteen mailakoa, "Deba saria" izenaz ezaguna.
Herri mailako lasterketez gain, noizean behin, lasterketa famaturen bat herritik pasatzea lortu ahal izaten dute, Euskal Bizikleta adibidez.
Zikloturismo eta mendi-bizikleta arloan beti dago prest lagun talde hau txangoak prestatzeko, izan ere, Deban, oso dute maite bizikletaz ibiltzea.

## [aldatu] Taldeko jokalari debar ezagunenak

- Jose Arana

Atzelaria
Bartzelonak 1933. urtean fitxatu zuen. Pare bat urtez Katalunian jokatu zuen eta gero Osasunan eta Bordeleko Girondinsen.

- Pedro Garcia "Kantoi"

(1900-1995)
1927an Alavesek fitxatu zuen

- Esteban Arrizabalo "Deva"

Hainbat taldetan aritu zen 30 eta 40ko hamarkadetan: Reala, Alaves, Sevilla eta Celta.

- Pepe Rodriguez

(1907- ? )
Hainbat taldetan aritu zen 20 eta 30eko hamarkadetan: Zaragozako Iberia, Zaragoza, Sevilla, Alaves eta Reala.

- Luis Urquiri

(1906-1979)
1927tik 1936ra Alavesen aritu zen eta 1939tik 1945era Atletico de Aviacionen jokatu zuen.

- Jose Ignacio Urbieta

Gerra zibila amaitu eta gero Alavesen jokatzen hasten da eta 1941etik 1946ra Realean aritzen da. Beste urtebetez jokatzen du futbolean, botak profesionalki zintzilikatu aurretik, Osasunan.

- Jose Maria Izaga

1933. urtean Realak fitxatu eta bertan hiru urtez aritu zen futbolean. Gerra zibila bukatzen berriro bueltatzen da Realera bost urtez futbolari lanetan jo eta ke.

- Roman Galarraga

Pelotaria eta futbolean atzelari moduan hasi zen bere kirol-bizitza baina behin lesionatu eta atezain eginkizunei ekin zion. Gauzak horrela, Logroñesen aritu zen bi urtez atezain, eta 1942an Real Madrilek fitxatu zuen. Gero Realera pasatu zen zazpi urtez titular eztabaidaezin izanda.

- Javier Berasaluce

Hegal eskuineko postuan hasi bazen ere, ospea atezain modura etorri zitzaion. Reala, Alaves, Real Madril eta Santanderko Racing dira, besteak beste, bera izandako futbol-talde batzuk.

- Jose Luis Ulacia

1955ean Murtziak fitxatu zuen atezain eta hurrengo denboraldian U.D.Las Palmasen aritu zen, hamairu urtez Kanarietako taldeko atea zaindu zuelarik.

- Jesus Arana

Denboraldi bat Zaragozako Iberian eta beste bat Realean.

- Agustin Azcoitia

Denboraldi bat Realean.

- Paco Rodriguez

Denboraldi bat Zaragozako Iberian.

- Txomin Unzueta

Realean aritutakoa.

- Pedro Galdona

Realean aritutakoa.

- Cruz Deva

Realean aritutakoa.

- Juan Jose Trecu

Atletico de Madrilen aritutakoa.

- Javier Sarduy

Athletic de Bilbaon aritutakoa.

- Asier Riesgo

1983-10-06
Atezaina
Realak fitxatu zuen bere bigarren talderako 2000n. Bi urtez aritu ostean, beste pare bat pasatu zituen S.D. Eibarren eta berriro joan zen Realera, gaur egun arte.

## [aldatu] Entrenatzaile debar ezagunenak

- Esteban Arrizabalo "Deva"

Celtan jokalari lanak amaitzean bi denboraldiz entrenatzaile lanetan aritu zen, bai Ourensen, bai Bervesen.

- Luis Urquiri

Futbolari izateaz gain, entrenatzaile izan zen ere. Hercules, Malaga, Coruñako Deportivo, Celta, Zaragoza, Oviedo, Santanderko Racing eta Alaves.

- Jose Ignacio Urbieta

Jokalariaren bizitzari agur esan eta gero entrenatzaile titulua atera eta Realean aritzen da. Gero Murtzian, Tenerifen eta U.D. Las Palmasen.

- Roman Galarraga

Jokalari eta entrenatzaile moduan aritu zen Cultural Leonesan baina azkenean entrenatzaile. Taldea hirugarren mailatik lehen mailara igo zuen. Taldea uztean entrenatzaile izan zen Aviles, El Ferrol, Logroñes, Alaves, Burgos, Reala eta Xixongo Sportingen.
Bitxikeria moduan, 1955-1956 denboraldian lehen mailako hiru taldetan hiru debar izan zirela entrenatzaile esan daiteke. Baliteke kasu bakarra izatea lehen mailako historia osoan, hots, bost mila biztanle baino gutxiagoko herri berberako hiru lagunek entrenaitzaile postuak izatea lehen mailako hiru taldetan.

"http://eu.wikipedia.org../../../a/m/a/Amaikak-Bat_30bb.html"(e)tik eskuratuta

Kategoriak: Deba • Euskal futbol taldeak

##### Views

- Artikulua
- Eztabaida
- Oraingo berrikuspena

##### Bilatu